Държавен вестник, бр. 15, 2024 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  15
ния законодател за участие на България в 
изграждането и развитието на Европейския 
съюз, защото паричният съюз надгражда и 
развива постигнатото от държавите членки 
в европейската интеграция. 
Конституционният съд не намира основание 
в настоящото производство да отстъпи от раз-
бирането за същността и значението на чл. 4, 
ал. 3 от Конституцията в цитираното по-горе 
Решение № 7 от 2018 г. по к.д. № 7/2017 г. и 
подчертава, че функционирането на консти-
туционно установените органи в съответствие 
с поетите с Договора за присъединяване 
задължения е конституционна повеля и тя 
трябва да бъде следвана при осъществяването 
на държавната власт, включително и когато 
това става пряко от суверена – обратното 
означава неизпълнение на конституционния 
ангажимент на държавата, така както повелява 
разпоредбата на чл. 4, ал. 3 от Основния закон.
Произвеждането на национален референ-
дум по въпрос, който е извън обхвата на 
конституционно установената компетентност 
на Народното събрание, е и нарушение на 
чл. 4, ал. 1 от Конституцията, съгласно който 
България като правова държава се управ- 
лява според Конституцията и законите на 
страната. Конституционният съд неизменно 
поддържа в своята практика, че принципът 
на правовата държава „освен всичко друго 
означава и това, че основите на правовия ред, 
заложени в Конституцията, важат в еднаква 
степен и за органите на законодателната, 
изпълнителната и съдебната власт, както и 
за всички правни субекти“ (Решение № 22 
от 1996 г. по к.д. № 24/1996 г.). Като носител 
и източник на държавна власт суверенният 
народ, когато осъществява пряко държавната 
власт, също е обвързан от фундаменталните 
конституционни принципи, обективиращи 
общата воля за конституционен ред, както 
приема съдът в Решение № 9 от 2016 г. по 
к.д. № 8/2016 г. – „[к]онституционализмът е 
несъвместим с разбирането, че суверенът стои 
извън правото, което сам създава“, тъй като 
той „доброволно се поставя под действието 
на Основния закон“. 
В заключение Конституционният съд на-
мира за необходимо да припомни приетото 
в Решение № 9 от 2016 г. по к.д. № 8/2016 г., 
„че националният референдум по своята същ-
ност и действие е мощно средство за пряко 
упражняване на държавната власт от гражда-
ните“ и това налага Народното събрание да 
упражнява правомощията си така, че „да не 
допусне народът да бъде подвеждан да участва 
в гласуване, за което изначално е ясно, че 
резултатът от националния референдум няма 
да произведе целените правни последици“, 
каквото би било налице в настоящия случай 
при приемане от Народното събрание на 
решение за произвеждане на референдум по 
направеното предложение на инициативен 
комитет, внесено в Народното събрание на 
7.04.2023 г., рег. № ПГ-48-339-01-2.
Конституционният съд по изложените съо-
бражения приема, че искането за установяване 
на противоконституционност на Решение по 
Предложение за произвеждане на национален 
референдум, внесено от Инициативен комитет 
на 7 април 2023 г., с въпрос: „Съгласни ли 
сте българският лев да бъде единствена офи-
циална валута в България до 2043 година?“, 
прието от Народното събрание на 7.07.2023 г., 
е неоснователно и следва да бъде отхвърлено.
Въз основа на изложеното на основание 
чл. 13 и 19 от Закона за Конституционен съд 
и на основание чл. 149, ал. 1, т. 2 от Консти-
туцията Конституционният съд
Р Е Ш И :
Отклонява искането на 49 народни пред-
ставители от 49-ото Народно събрание за 
самостоятелно произнасяне за установяване 
на конституционосъобразност на въпроса 
„Съгласни ли сте българският лев да бъде 
единствена официална валута в България до 
2043 година?“, предмет на предложение за 
произвеждане на национален референдум, 
внесено в Народното събрание от Инициати-
вен комитет на 7 април 2023 г., и прекратява 
производството в тази му част.
Отхвърля искането на 49 народни пред-
ставители от 49-ото Народно събрание за 
установяване на противоконституционност на 
Решение по Предложение за произвеждане на 
национален референдум, внесено от Иници-
ативен комитет на 7 април 2023 г., с въпрос: 
„Съгласни ли сте българският лев да бъде 
единствена официална валута в България до 
2043 година?“, прието от Народното събрание 
на 7.07.2023 г. (ДВ, бр. 60 от 14.07.2023 г.).
Председател: 
Павлина Панова
ОСОБЕНО МНЕНИЕ
на съдия Янаки Стоилов 
по конституционно дело № 13 от 2023 г.
Особеното мнение е по втората част на 
диспозитива, с която Конституционният съд 
отхвърля искането на 49 народни представите-
ли от 49-ото Народно събрание за установяване 
на противоконституционност на Решение на 
Народното събрание от 7.07.2023 г. по Пред-
ложение за произвеждане на национален ре-
ферендум, внесено от Инициативен комитет 
на 7 април 2023 г. в Народното събрание. 
Разгледаното дело е от категорията на 
трудните. Трудността е в предмета на делото, 
в който юридическата страна на спора само 
условно може да се отдели от обществено-
политическата, а неговото решаване зависи от 
правната квалификация според националната 
нормативна уредба – конституционна и зако-